นอนหลับดีอาจบรรเทาซึมเศร้าในวัยหมดระดู
เมื่อเร็วๆนี้มีการทดลองที่น่าสนใจของระบบสุขภาพเฮนรี ฟอร์ด ในเมืองดีทรอยต์ รัฐมิชิแกน สหรัฐอเมริกา จากการคัดเลือกสตรีวัยทอง หรือสตรีที่หมดระดูหรือประจำเดือนที่เป็นโรคนอนไม่หลับ (Insomnia) จำนวน 117 รายมาทำการวิจัย โดยสุ่มให้ได้รับการบำบัดทางความคิดและพฤติกรรม (Cognitive behavioral therapy-CBT) และสร้างประ-สิทธิภาพการนอนด้วยการจำกัดเวลานอน รวมถึงได้รับความรู้เรื่องสุขอนามัยการนอน หรือสุขลักษณะการนอน,สตรีมักจะหมดระดูช่วงอายุ 45-55 ปีขณะที่รังไข่ระงับการผลิตฮอร์โมนเอสโตรเจนและฮอร์โมนโปรเจสเตอโรน อาจมีอาการช่องคลอดแห้งขาดเมือกหล่อลื่น ไปจนถึงอารมณ์แปรปรวน ปวดข้อและนอนไม่หลับ จากผลการทดลองพบว่าโดยรวมแล้ว 4.3% ของสตรีเหล่านี้มีภาวะซึมเศร้ารุนแรงปานกลาง แต่อาจมีอาการดังกล่าวน้อยลงเมื่อได้รับการรักษาโรคนอนไม่หลับ ที่น่าสนใจคือหลังการรักษาโรคนอนไม่หลับในสตรีที่ซึมเศร้า โดยได้รับการบำบัดทางความคิดและพฤติกรรม จะมีความอารมณ์แปรปรวนลดลงปานกลางจนถึงลดลงมาก ส่วนการบำบัดด้วยวิธีจำกัดการนอนหลับ พบว่าการลดลงของอารมณ์แปรปรวนจะแสดงออกมา 6 เดือนให้หลัง เมื่อสิ้นสุดการรักษา,อย่างไรก็ตาม การทดลองยังมีข้อจำกัดและข้อคำนึงอีกหลายอย่าง เช่น อาการร้อนวูบวาบของวัยหมดประจำเดือนทั่วไปที่ทำให้ผู้หญิงนอนหลับไม่สนิท รวมถึงยังไม่ได้มีการตรวจสอบผลกระทบของการรักษาด้วยฮอร์โมน ซึ่งแพทย์อาจใช้วิธีบรรเทาอาการวัยทองที่หลากหลาย อีกทั้งการรักษาด้วยฮอร์โมนมักจะมีผลกระทบอย่างมากต่อการนอนหลับ.
สตรีมักจะหมดระดูช่วงอายุ 45-55 ปีขณะที่รังไข่ระงับการผลิตฮอร์โมนเอสโตรเจนและฮอร์โมนโปรเจสเตอโรน อาจมีอาการช่องคลอดแห้งขาดเมือกหล่อลื่น ไปจนถึงอารมณ์แปรปรวน ปวดข้อและนอนไม่หลับ
นอนหลับ,การนอน,นอนไม่หลับ,วัยหมดระดู,วัยทอง,การศึกษา